Държавен вестник, бр. 41, 2021 г., стр. 62

СТР.  62	
Д Ъ Р Ж А В Е Н  В Е С Т Н И К 	
БРОЙ  41
4.14.2. Остри отравяния с хепатотропни 
отрови (фосфорни и живачни препарати, 
органофосфорни вещества и др.), довели до 
доказана остра чернодробна и бъбречна недос-
татъчност или причинили токсичен хепатит 
или нефрит.
4.14.3. Тежки остри отравяния с високи дози 
на хинини, причинили доказано значително 
увреждане на ретината и на паренхимните 
органи.
4.14.4. Състояние след продължително 
лечение с цитостатични хепатотропни или 
нефротропни лекарства или при хронични 
професионални отравяния, довели до несъмне-
но доказано тежко увреждане на черния дроб 
или бъбреците или до сериозни смущения в 
хемопоезата.
4.14.5. Крайно тежки остри отравяния, 
протекли с продължителна остра дихателна 
недостатъчност или с тежък колапс и причи-
нили тежка хипоксия на органите.
4.14.6. Тежки алергични или токсоалер-
гични състояния, неповлияни съществено от 
лечението или често рецидивиращи.
4.15. Ортопедични и травматологични 
състояния:
4.15.1. Тежки травматични увреждания 
на малкия таз през време на бременността 
(фрактури, размествания, разкъсвания) – по 
строга индивидуална преценка.
4.15.2. Вродени и придобити тежки телесни 
недъзи и на инвалидност.
4.16. Вродени аномалии и наследствени за-
болявания, невключени в предходните точки:
4.16.1. При всички случаи с риск за болес­
ти, засягащи тежко здравето, физическото и 
психичното развитие на потомството. 
4.16.1.1. Генетичният риск за плода може 
да бъде самостоятелно доказан и с носител-
ство в плода;
4.16.2. Доказани чрез пренатална диаг-
ностика вродени аномални и наследствени 
болести у плода.
4.16.3. Многоплодна бременност, при коя-
то само единият близнак е с аномалии или 
наследствена болест и не е възможно да се 
извърши аборт само на увредения плод.
4.16.4. При доказани с ултразвукова диаг-
ностика и/или генетични и/или други изслед-
вания – несъвместими с живота аномалии 
на плода (аненцефалии, двустранна бъбречна 
агенезия, двустранна бъбречна мултикистоза 
с олиго-анхидрамнион, летални скелетни 
дисплазии и др.), прекъсване на бременност 
се извършва независимо от гестационната 
възраст на плода.
4.16.5. При доказани с ултразвукова диагно-
за структурни аномалии на плода, които са 
съвместими с живота, но са свързани с небла-
гоприятна прогноза за продължителността и/
или качеството на живота, с инвалидизация, 
и/или с необходимост от оперативно лечение 
с неясен изход – по строга индивидуална пре-
ценка след становище от медико-генетичен 
консултант и/или съответен специалист.
4.17. При бременни, изложени на дейст-
вието на мутагенни и тератогенни фактори, 
както следва:
4.17.1. Бременни, при които до 12 геста-
ционна седмица е проведено лечение, до-
кументирано в личната амбулаторна карта 
или история на заболяването, със следните 
медикаменти – по строга индивидуална пре-
ценка, като рискът следва да се определи от 
медико-генетичен консултант след преценка 
на тератогенно действие на лекарството:
4.17.1.1. андрогени и синтетични естрогени;
4.17.1.2. антагонисти на фолиевата киселина;
4.17.1.3. алкалиращи цитостатици;
4.17.1.4. антиепилептични лекарства от 
групата на хидантоина и триметадиона;
4.17.1.5. перорални антикоагуланти;
4.17.1.6. йодосъдържащи препарати (тирео­
статици);
4.17.1.7. ароматни региноиди.
4.17.2. При доказани отравяния с алкохол, 
гъби, тежки метали (олово, живак и др.).
4.17.3. Бременни, боледуващи от синдром 
на алкохолна зависимост. Заболяването се 
смята за доказано след амбулаторно или ста-
ционарно изследване, лечение и диспансерно 
наблюдение.
4.17.4. Бременни, подложени на йонизи-
ращи лъчения (аварийни, терапевтични и 
диагностични облъчвания) до 18 гестационна 
седмица с доказана минимална еквивалентна 
доза приблизително 100 милисиверта (10 рада).
5. При започнал или завършен аборт, из-
вършен при неспазване на т. 2 и 3 от тази 
глава, събирането на анамнестични данни се 
извършва в присъствието на двама медицински 
специалисти, като се отбелязват всички данни, 
констатирани при изследването на пациентка-
та. Данните се подписват от присъстващите 
медицински специалисти и от пациентката. 
При невъзможност или отказ на пациентката 
да се подпише се отбелязва причината за това.
6. Решението за извършване на оператив-
но вмешателство в случаите по т. 5 се взема 
най-малко от двама лекари. При състояния, 
опасни за живота на бременната, и при не-
възможност да се осигури навреме присъст-
вието на втори лекар решението се взема 
еднолично от оператора, описва се в история 
на заболяването/медицинската документация 
и се подписва и от поне още един член на 
екипа – специалиста по здравни грижи или 
анестезиолога, участвали в операцията.
7. При съмнение за извършен аборт, който 
представлява престъпление, лекарят, който го 
е диагностицирал, уведомява в срок от 24 часа 
ръководителя на лечебното заведение, съот-
ветната прокуратура и най-близкото поделение 
на Министерството на вътрешните работи за 
разследване на доказателствата – хистологи-
чен материал, проба, плод и др.
2974